|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | PROVINCE OF THE EASTERN CAPE  DEPARTMENT OF EDUCATION  GRAAFF-REINET DISTRICT | | | | | | | |
|  |  | |  | |  |  | |  |  |
|  | *Gemeenskaplike vraestel* | | | | | | | |  |
|  |  |
|  |  |
|  |  | |  | |  |  | |  |  |
|  |  | |  | |  |  | |  |  |
|  |  | |  | |  |  | |  |  |
|  |  | |  | |  |  | |  |  |
|  |  | | **2015**  **JUNIE EKSAMEN** | | | | |  |  |
|  |  | |  | |  |  | |  |  |
|  |  | |  | |  |  | |  |  |
|  |  | |  | |  |  | |  |  |
|  |  | |  | |  |  | |  |  |
|  |  | |  | **GRAAD 12** | | |  |  |  |
|  |  | |  | |  |  | |  |  |
|  |  | |  | |  |  | |  |  |
|  |  | |  | |  |  | |  |  |
|  |  | |  | |  |  | |  |  |
|  | **AFRIKAANS EERSTE ADDISIONELE TAAL**  **VRAESTEL 1** | | | | | | | |  |
|  |  |
|  |  |
|  |  |
|  |  |
|  |  | |  | |  |  | |  |  |
|  |  | |  | |  |  | |  |  |
|  |  | |  | |  |  | |  |  |
|  |  | |  | |  |  | |  |  |
|  | **PUNTE** | | 80 | |  |  | |  |  |
|  |  | |  | |  |  | |  |  |
|  | **TYD** | | 2 uur | |  |  | |  |  |
|  |  | |  | |  |  | |  |  |
|  |  | |  | |  |  | |  |  |
|  | **Hierdie vraestel bestaan uit 13 bladsye** | | | | | | | |  |
|  |  | |  | |  |  | |  |  |
|  |  | |  | |  |  | |  |  |
|  |  | |  | |  |  | |  |  |
|  |  | |  | |  |  | | *Blaai om asseblief* | |

**INSTRUKSIES EN INLIGTING**

1. Hierdie vraestel bestaan uit DRIE afdelings:

AFDELING A: LEESBEGRIP (VRAAG 1) (30)

AFDELING B: OPSOMMING (VRAAG 2) (10)

AFDELING C: TAAL (VRAAG 3, 4 en 5) (40)

2. Beantwoord AL die vrae.

3. Begin elke afdeling op ŉ NUWE bladsy.

4. Trek ŉ streep na elke afdeling.

5. Nommer die antwoorde korrek volgens die nommeringstelsel wat in hierdie vraestel gebruik is.

6. Laat ŉ reël oop na ELKE antwoord.

7. Skenk veral baie aandag aan spelling en sinskonstruksie.

8. Beplan jou tyd só:

AFDELING A: 50 minute

AFDELING B: 30 minute

AFDELING C: 40 minute

9. Skryf netjies en leesbaar.

**AFDELING A: LEESBEGRIP**

**VRAAG 1**

**TEKS A: TYDSKRIFARTIKEL**

Lees die onderstaande tydskrifartikel en beantwoord die vrae.

|  |
| --- |
| **DAAR IS HOOP …**    1 Toe Angela Larkan in 2009 ’n naam gesoek het vir haar organisasie, wou sy iets kies wat haar doel perfek beskryf het. Daarom het sy besluit op die Zoeloe-woord “thanda”, wat “liefhê” beteken.  2 Thanda, Angela se organisasie, voed en versorg VIGS-weeskinders in die armste gebiede van KwaZulu-Natal. Dié weeskinders het geen volwassenes om hulle te versorg nie.  3 Angela werk nie alleen nie. Sy het in haar beplanning seker gemaak dat sy mense uit dieselfde arm gemeenskap waarvandaan die weeskinders gekom het, aanstel om deel van haar span te wees. “In plaas van die weeskinders weg te neem uit hulle eie omgewing, word plaaslike jongmense opgelei om dié kinders elke middag na skool te versorg en te leer. Die kinders het dan iemand in hulle eie omgewing met wie hulle kan identifiseer. Die kinders leer by hierdie naskoolsentrum nuwe vaardighede,” sê sy.  4 As jong meisie het dit Angela se hart gebreek toe sy gesien het dat daar straatkinders was wat op sypaadjies onder kartonne slaap, terwyl sy elke aand in haar warm bed gelê het. Sy het ook eendag in ŉ koerantartikel gelees van die impak wat VIGS en armoede op kinders het. Angela het net daar besluit om ŉ verskil te maak.  5 “Ek het besef Suid-Afrika se infrastruktuur kan nie al die weeskinders ondersteun nie. Ek was bekommerd oor wat van hulle sou word. Dis toe dat ek besluit het ek moes iets doen,” sê Angela.  6 Aan die begin het Thanda elke dag vir die weeskinders toebroodjies gemaak. Vir baie van die weeskinders was dit die enigste ete van die dag, maar toe Angela ŉ geldprys ontvang het as die wenner van die tydskrif, Sarie, se Dinamiese Vrou-kompetisie, het dinge verander. |

|  |
| --- |
| 7 Volgens Angela was dit beslis die moeite werd om aan dié kompetisie deel te neem. “Dit het my en my span gemotiveer om meer vir die kinders te doen. Dit het ook die hoop gegee dat daar nog hulp sal kom.”  8 Sy het die R200 000 gebruik om ŉ voedingsentrum met ŉ groot kombuis te bou en so kon sy ’n beter voedingskema by die naskoolsentrum begin. Nou kry die kinders nie meer net toebroodjies na skool nie, maar ŉ gebalanseerde ete. “Omdat dit ’n hoër voedingswaarde het, is dit baie gesond,” het Angela gesê.  9 In 2014 was haar grootste doel om ook ’n biblioteek by dié sentrum te begin. Sy het hierdie doel bereik. Sy kon ongelukkig nie haar tweede groot doel – om genoeg geld in te samel om nog 50 kinders in te neem – bereik nie. Nou droom sy daarvan om genoeg geld in te samel om teen die einde van 2015 daagliks sowat 200 ekstra kinders te bereik.  10 Een van die lesse wat Angela geleer het, was hoe belangrik dit is om ’n verhouding met die mense wat sy help, te bou. Sy het aan die begin baie meer tyd in die kantoor as tussen die weeskinders deurgebring. Nadat die Thanda-biblioteek in 2014 gebou is, het sy besluit om vir ’n paar weke daar te gaan werk. Later het sy ook saam met die personeel en kinders hoenderhokke gebou. Hierdie saamwerk het haar laat besef dat sy deel van die gemeenskap is.  11 Dis nou al vyf jaar dat Thanda as organisasie die plaaslike jeug ondersteun en leer deur die naskoolsentrum, die voedingskema en die biblioteek. Angela voel trots op wat sy en haar span bereik het. “Ons is deel van die geskiedenis. Ons is ook deel van die hede wat mense weer hoop gee en ons bou so aan hulle toekoms.”  12 Angela en haar span bemagtig die kinders by die sentrum en maak hulle die helde in hul eie lewens en in die gemeenskap. “Dit is wat ons anders as ander organisasies maak – ons help die kinders om hul trauma te oorkom. Ons sien hulle nie as slagoffers nie, maar as helde.”  [Verwerk uit: [www.sarie.com](http://www.sarie.com)] |

1.1 Uit watter **taal** is die woord “thanda” afkomstig? (1)

1.2 Haal EEN woord uit paragraaf 1 aan wat die doel van Angela se organisasie opsom. (1)

1.3 Waarom was dit belangrik dat Angela plaaslike jongmense gebruik het om haar te help? (1)

1.4 Dit het Angela se “hart gebreek”. (Paragraaf 4)

1.4.1 Word dié woorde **letterlik** of **figuurlik** bedoel? (1)

1.4.2 Verduidelik in jou **eie woorde** wat met die woorde bedoel word. (1)

1.5 Watter verskil was daar tussen Angela se slaapplek en dié van die straatkinders? (2)

1.6 Haal TWEE OPEENVOLGENDE woorde aan wat aandui dat Angela dadelik op die koerantartikel gereageer het. (Paragraaf 4) (1)

1.7 Hoekom, volgens paragraaf 5, het Angela by weeskinders betrokke geraak? (1)

1.8 Watter verskil het die geldprys wat Angela gewen het, gemaak ten opsigte van die kos wat die weeskinders gekry het? (2)

1.9 Noem TWEE positiewe gevolge wat die prysgeld op Angela se span gehad het. (Paragraaf 7) (2)

1.10 Angela het haar hele prysgeld gebruik om die weeskinders te help.

Watter TWEE karaktertrekke van Angela kan ŉ mens hieruit aflei? (2)

1.11 Waarom was 2014 nie vir Angela ŉ totale mislukking nie? (Paragraaf 9) (1)

1.12 Hoe, dink jy, sal Angela se biblioteek die weeskinders help? (1)

1.13 Angela se droom is om teen die einde van 2015 daagliks sowat 200 ekstra kinders te bereik. (Paragraaf 9)

Waarom sal Angela dalk nie haar droom vir 2015 bereik nie? (1)

1.14 Die kinders het geleer om hoenderhokke te bou. (Paragraaf 10)

Hoe kan die aktiwiteit die weeskinders help? (1)

1.15 Wat het Angela besef toe sy saam met die personeel en kinders gewerk het? (1)

1.16 “Ons sien hulle nie as slagoffers nie, maar as helde.” (Paragraaf 12)

1.16.1 In watter opsig is hierdie kinders slagoffers? (1)

1.16.2 In watter opsig is hierdie kinders helde? (1)

1.17 Waarom is die plasing van die prent aan die begin van die artikel effektief? (1)

1.18 Hoekom is Angela ŉ positiewe rolmodel? (1)

**TEKS B: DIE IMPAK VAN GERAAS, GEMEET IN DESIBEL**

Bestudeer die inligting hieronder en beantwoord die vrae wat volg.

**DIE IMPAK VAN GERAAS, GEMEET IN DESIBEL (dB)**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  | Meer as  **75 dB**  Gehoor-skade na ŉ sekere tyd |  |  |  |
| **40 dB**  Muskiet se zoem  **0 dB–75 dB is veilig,**  **sonder enige gehoorskade** | **45 dB**  Ligte gesnork in slaap-  kamer | **50 dB**  Klop aan die deur | **63 dB**  Man se stem | **85 dB**  Grassnyer | **93 dB**  Klas vol graad 1-kinders | **112 dB**  Boeing of  rockkonsert |
|  | | | |  |  |  |
| Gehoor-skade binne  ŉ uur | Gehoor-skade binne  7 minute | Gehoorskade  binne ŉ  minuut |
| [Verwerk uit: www.Grafika24.com] | | |

1.19 Waarna verwys die zzz-klank in die visuele teks? (1)

1.20 Dit is nadelig om langer as ŉ uur die gras met ŉ grassnyer te sny. Motiveer hierdie stelling deur na die teks te verwys. (1)

1.21 Waarom is die geraas in ŉ klas vol graad 1-kinders gevaarliker vir jou ore as ŉ man se stem?

Verwys in jou antwoord na die graad 1-kinders EN die man. (2)

1.22 Kies die korrekte antwoord.

ŉ Klop aan die deur veroorsaak …

A ernstige gehoorskade.

B geen gehoorskade nie.

C meer skade as ŉ Boeing.

D minder skade as ŉ muskiet. (1)

1.23 Waarom is dit effektief dat die inligting in dié spesifieke volgorde van die muskiet tot die Boeing gerangskik is? (1)

**TOTAAL AFDELING A: 30**

**AFDELING B: OPSOMMING**

**VRAAG 2**

Lees die onderstaande teks deur en voer die instruksies uit.

**INSTRUKSIES**

1. Som die SEWE wenke oor hoe om kritiek met grasie te hanteer, op.

2. Skryf die wenke PUNTSGEWYS neer.

3. Nommer die wenke van 1 tot 7.

4. Jou opsomming mag nie langer as 70 woorde wees nie.

5. Dui die KORREKTE getal woorde aan die einde van die opsomming aan.

|  |
| --- |
| **TEKS C: HANTEER KRITIEK MET GRASIE**  Niemand hou daarvan om gekritiseer te word nie. Daarom lei kritiek dikwels tot negatiewe emosies. Wat kan jy doen om kritiek positief vir jou te laat werk? Tejvan Pettinger gee die volgende wenke.  Voel jy miserabel oor kritiek? Al mag kritiek vir jou negatief lyk, is daar gewoonlik ŉ stukkie waarheid in. Evalueer eerstens kritiek om te kyk of dit dalk regverdige kritiek is oor iets wat jy wel verkeerd gedoen het. ŉ Belangrike wenk is om onregverdige kritiek te ignoreer as jy weet dat jy onskuldig is.  Die persoon wat jou kritiseer se aggressiewe stemtoon of lyftaal kan dieselfde reaksie by jou uitlok. Daarom is dit absoluut nodig dat jy so kalm moontlik op kritiek moet reageer as jy met grasie wil optree.  Nog ŉ wenk is om nie dadelik op kritiek te reageer nie! Die rede hiervoor is dat, as jy tot later wag, jy minder kwaad of seergemaak sal voel. Hoe moet jy op kritiek reageer om te wys jy is in beheer? Glimlag terwyl jy na die kritiek luister, selfs al voel jy nie gelukkig daaroor nie.  Die moeilikste wenk is seker om nie kritiek persoonlik op te neem nie. Oorsensitiewe mense vergeet gewoonlik kritiek handel oor iets wat hulle doen en wat hulle kan verander. Daarom gaan sit hulle in ŉ hoekie om hulself te bejammer.  Waardeer dit as iemand jou regverdig kritiseer. Daardie persoon kon jou geïgnoreer het sodat jy later weer dieselfde fout maak.  As jy hierdie wenke volg, kan jy kritiek met grasie hanteer.  *[Verwerk uit: http://www.lifehack.org]* |

**TOTAAL AFDELING B: 10**

**AFDELING C – TAAL**

**VRAAG 3 – WOORD- en SINSTRUKTURE en KRITIESE TAALBEWUSTHEID**

Die taalvrae wat volg, is op die volgende advertensie gebaseer.

|  |  |
| --- | --- |
| 1. Maak skoolprojekte jou elke jaar gespanne?  2. Dan is Huisgenoot se Skooltake 2014 net die tydskrif vir jou.  3. Dis gepak met feite, foto’s, illustrasies en fantastiese infografika – ’n weergalose naslaangids vir die laerskoolkind in jou lewe.  4. Dit bevat alles wat ’n snuiter wat nuuskierig is nodig het en sluit fassinerende onderwerpe in soos wonders wat oud en nuut is van die wereld, die menslike liggaam, die geskiedenis van geld en die skryfkuns, virusse en bakterieë en bekende diersoorte.  5. **Net: R20-00** |  |

3.1. Skryf die vetgedrukte, onderstreepte getal as ‘n woord. (1)

Dit kos net R **20**.

3.2. Skryf die intensiewe vorm van die vetgedrukte, onderstreepte woord. (1)

Dit sluit fassinerende onderwerpe in soos wonders wat **oud** en nuut is.

3.3. Skryf die volgende vraagsin as ‘n stelsin. (1)

Maak skoolprojekte jou elke jaar gespanne?

3.4. Skryf die meervoud vir die vetgedrukte, onderstreepte woord. (1)

’n Naslaangids vir die **laerskoolkind** in jou lewe.

3.5. Skryf die afkorting van die vetgedrukte, onderstreepte woord. (1)

Die **geskiedenis** van geld.

3.6. Herskryf die sin met die voegwoord in hakies. (1)

Dit bevat onderwerpe oor die menslike liggaam. Dit bevat onderwerpe oor virusse. (en)

3.7. Verbeter die spelfout van die woord “wereld” in paragraaf 4. (1)

3.8. Skryf die korrekte vorm van die vetgedrukte, onderstreepte woord. (1)

Dit bevat alles wat ’n **nuuskierig** snuiter nodig het.

3.9. Gee die oortreffende trap van die vetgedrukte, onderstreepte woord. (1)

Dit sluit **fassinerende** onderwerpe in.

3.10. Skryf die verkleiningsvorm vir die vetgedrukte, onderstreepte woord (1)

Huisgenoot is net die **tydskrif** vir jou.

3.11. Beantwoord die vraag hieronder in die negatief / ontkennende vorm. (1)

Is dit ’n weergalose naslaangids vir die laerskoolkind in jou lewe?

3.12. Gee ‘n antoniem vir die vetgedrukte, onderstreepte woord. (1)

Dit sluit fassinerende onderwerpe in soos **bekende** diersoorte.

**VRAAG 4 – WOORD- en SINSTRUKTURE en KRITIESE TAALBEWUSTHEID**

|  |  |  |
| --- | --- | --- |
| Meneer Smith | Neelsie Meneer Smith | Neelsie |
|  | | |
| Raampie 1 | Raampie 2 | Raampie 3 |

4.1. Skryf die volgende sin oor in die indirekte rede. (2)

Meneer Smith sê: “Hierdie is ‘n afgesaagde grappie.”

4.2. Herskryf die sin en begin die sin met die woord in hakies. (1)

Meneer Smith roep vir Neelsie. (Môre)

4.3. Kies die korrekte antwoord oor die woord in raampie 3. (1)

Die woord in raampie 3 is ‘n (afleiding/samestelling/samestellende afleiding).

4.4. Skryf die volgende sin in die passiewe / lydende vorm. (1)

Neelsie het ‘n klip geteken.

4.5. Skryf die volgende sin oor in die verlede tyd. (1)

4.6. Herskryf die volgende sin in die indirekte rede. (2)

Meneer Smith vra: “Hoekom het jy die klip geteken, Neelsie?”

Begin so: Meneer Smith vra vir Neelsie…

4.7. Kies die korrekte antwoord en skryf net die vraagnommer en die letter neer:

Die geïmpliseerde betekenis van die strokiesprent is, Neelsie is …

a. hardwerkend.

b. kwaad.

c. fluks.

d. lui. (1)

**VRAAG 5 – WOORD- en SINSTRUKTURE en KRITIESE TAALBEWUSTHEID**

|  |
| --- |
| **TV-gids Sondag 27 Julie 2014**  1. **Dit is vanaand op die kassie:**  2. **17:00 Modern Family (M-Net):** Jay, Gloria en Manny daag mekaar uit om ’n bietjie uit hul gemaksone te kom. Mitch en Cam verkoop van hul besittings omdat hul troue ál duurder raak.  3. **17:30 Idols (M-Net):** Kyk hoe die beoordelaars, Gareth, Unathi en Randall, Suid-Afrika se volgende Idol soek.  4. **18:00 Glam Guru (kykNET):** In die opwindende nuwe Glam Guru-reeks gaan kykers snak hul asem oor Hannon Bothma en sy span wat voorkomswonderwerke verrig.  5. **18:30 DEKATv (kykNET):** Die DEKATv-span kuier by Ollie Viljoen wat kitare en snare so tokkel dat jou tone omkrul. Aleit is omring deur rose en tulpe. Gerhard bespreek ’n aantreklike variëteit.  6. **19:00 Carte Blanche (M-Net):** Die Carte Blanche-span ondersoek en onthul weer noodsaaklike kwessies wat die wêreld en Suid-Afrika in die gesig staar.  7. **19:30 Common Law (SABC3):** Twee polisiebeamptes wat mekaar nie kan verdra nie, word deur hul baas na ’n huweliksterapeut gestuur om hul verskille uit te werk.  8. **19:30 Jam (kykNET):** Bring jou gunsteling-instrument en jam saam. Die Jam-span sal jou al die musiekmedisyne gee wat nodig is om vir jou krag te gee vir die nuwe week.  9. **21:30 Pandjiewinkelstories (kykNET):** Toffie se vrou haat rugby en toe Toffie in ’n kroeggeveg oor rugby seerkry, probeer sy hom van rugby speen. Gaan sy dit regkry?  Deur Janine Nel op 27 Julie, 2014 in Huisgenoot Digitaal |

5.1.1. Identifiseer die hoofsin in die volgende saamgestelde sin en skryf dit neer. (1)

Mitch en Cam verkoop van hul besittings omdat hul troue ál duurder raak.

5.1.2. Identifiseer die bysin in die volgende saamgestelde sin en skryf dit neer. (1)

|  |
| --- |
| **weer1, s.nw. 1.** Gesteldheid van die lug wat vogtigheid, temperatuur, wind, ens. betref: Dis snaakse weer wat ons deesdae kry. 2. (were). Donder, groot reën: Ons mooiste were kom in Maart en April (F. A. Venter). 3. Bliksem: Die slaan gevaarlik vanmiddag. Deur die weer getref UITDR. : Vir wind en waar laat opgroei, nie behoorlik opvoed nie. Vgl. MOOIWEER. weer: .. diens, .. kennis.  **weer2, bw. 1.** Terug: Heen en weer. Beledigings oor en weer slinger. 2. Opnuut, nog 'n keer: Doen dit weer. 3. Ter vae aanduiding van 'n tydsbegrip of iets dergeliks, maar sonder duidelike betekenis: Hoe is die naam nou weer? - gevra as die naam vergeet is.  **weer3, I. ww.** (geweer). 1. Belet, verhoed dat iets gebeur; keer, teëhou, afwend: Swak immigrante moet geweer word. Weer die ramp van ons. 2. (refleks.) a. Verdedig: Hy het hom goed geweer in die debat. b. Jou inspan, jou bes doen: Jy moet jou weer! II. s.nw. (w.g.) Verdediging: Jou te weer stel. UITDR. : In die weer wees, besig wees.  *Uit: HAT, Bladsy 1348* |

5.1.3. Kies die korrekte antwoord: Volgens die uittreksel uit die HAT word “weer” in paragraaf 6

gebruik as ‘n (werkwoord/selfstandige naamwoord/bywoord). (1)

5.1.4. Skryf die woord “weer” as selfstandige naamwoord se meervoudsvorm. (1)

5.1.5. Skryf die woord “weer” as werkwoord se verledetydsvorm. (1)

5.1.6. Identifiseer die byvoeglike bepaling in die volgende sin: (1)

In die opwindende nuwe Glam Guru-reeks gaan kykers snak hul asem oor Hannon

Bothma en sy span wat voorkomswonderwerke verrig.

5.1.7. Identifiseer die bywoordelike bepaling in die volgende sin: (1)

Die DEKATv-span kuier by Ollie Viljoen wat kitare en snare so tokkel dat jou tone omkrul.

5.1.8. Skryf die afkorting vandie vetgedrukte, onderstreepte woord paragraaf 3. (1)

5.1.9. Kies die korrekte antwoord: Die woorde “dier” en “duur” word (homofone/homonieme)

genoem omdat dit dieselfde klink. (1)

5.1.10. Identifiseer die tipe sin wat hier onder geskryf is: (1)

Gaan sy dit regkry?

5.1.11. Identifiseer die tipe sin wat hier onder geskryf is: (1)

Die Jam-span sal jou krag gee vir die nuwe week.

5.1.12. Wat is jou opinie oor realiteitsprogramme soos “Idols”?

Begin jou antwoord so: “Ek hou van / hou nie van realiteitsprogramme / nie omdat (1)

5.1.13. Kies die korrekte antwoord: ‘n Program soos “DEKATv” handel meestal oor

(aktuele/finansiële) sake. (1)

5.1.14. Kies die korrekte antwoord en skryf net die vraagnommer en letter neer.

Glam Guru is ‘n voorbeeld van ‘n program met vooroordeel omdat dit impliseer dat …

a. ‘n goeie persoonlikheid nie regtig tel nie, solank jy goed lyk.

b. dit nie saak maak of jy ‘n goeie persoonlikheid het of goed lyk nie.

c. dit beter is om ‘n goeie persoonlikheid te hê en dit dus nie saak maak hoe goed

jy lyk nie.

d. dit nie goed is om ‘n goeie persoonlikheid te hê nie en dit dus nie saak maak hoe goed jy lyk nie. (1)



5.2.1. Wat is die boodskap wat die ontwerper van die sporprent wil oorbring? (1)

5.2.2. Hoe word die boodskap oorgedra? Noem EEN ding wat die ontwerper gebruik het. (1)

5.2.3. Kies die korrekte antwoord: Die aanames van die spotprent is snoepies verkoop (gesonde/ongesonde) kos. (1)

5.2.4. Kies die korrekte antwoord: Die impak wat die ontwerper van díe spotprent wil hê is

dat ouers (sal ingryp oor die ongesonde kos wat by snoepies verkoop word/hulle

kinders uit skole sal haal waar hulle ongesonde kos verkoop word). (1)

5.2.5. Kies die korrekte antwoord: Die gevoel wat die ontwerper van die spotprent wil uitlok

is díe van (skok/simpatie). (1)

**AFDELING C TOTAAL : 40**

**GROOTTOTAAL : 80**